**Funcionament i Normativa Activitats Extraescolars**

**AFA Escola Ramon Castelltort d’Igualada**

**La informació de les activitats extraescolars està subjecte a possibles canvis per adaptar-nos a la normativa que estableixi el Departament de Salut i d’Educació, davant l’epidèmia del COVID-19. Els canvis poden implicar obrir o tancar grups, adaptar espais o materials de les activitats i/o ajustar les quotes, sempre per complir la normativa. Qualsevol canvi serà informat mitjançant correu electrònic a les famílies implicades.**

**Inici activitat extraescolars:**

* Primer dia d’escola segons el calendari escolar per a tots els alumnes de l’escola excepte P3 que començarà després del període d’adaptació.
* La piscina i el pàdel s’iniciaran el mes d’octubre.

**Preinscripcions i Inscripcions:**

* Termini preinscripcions: Juliol. Si hi ha places disponibles s’obrirà una segona preinscripció durant el mes de setembre, concretament la primera i segona setmana. La data exacta es comunicarà a través de correu electrònic i a la nostra pàgina web i xarxes socials.
* Modalitat inscripció: Per formulari a l’apliació TPVescola. Si bé també hi haurà un dia i hora en el que es podran fer les inscripcions presencials al propi centre durant la segona preinscripció al setembre, sempre amb cita previa demanada de manera telefonica o via e-mail.
* Només s’admetran les preinscripcions fetes dins de termini i pels mitjans proposats (formulari TPVescola i presencialment el dia concret).
* Per gaudir de totes les activitats extraescolars i de menjador cal ser soci de l’AFA i haver abonat la quota anual (25€ per família).
* Les preinscripcions seran valides un cop realitzades, en cas de no poder realitzar l’activitat o quedar en llista d’espera d’alguna , s’informarà a les famílies, a través d’un correu, com a màxim dues setmanes després de tancar el termini de preinscripció.
* Donat el nombre limitat de places assignades a cada activitat, s’adjudicarà la plaça per rigorós ordre d’inscripció (data i hora que figuri en el formulari TPVescola).
* Qui es quedi sense plaça, passarà a formar part d’una llista d’espera i, en qualsevol cas, si es possible, se li oferirà la possibilitat d’apuntar-se en un altra extraescolar.
* L’AFA es reserva el dret d’anul·lar una activitat extraescolar si no s’assoleix un mínim d’infants, tant al principi com durant el curs, avisant prèviament a les famílies afectades.

**Altes i baixes durant el curs:**

* Els nens/es es poden inscriure durant el curs, sempre que hi hagi places vacants. Preferiblement abans de començar el mes desitjat, sinó és així es cobrarà el mes sencer.
* Només s'accepten baixes si van acompanyades del document de baixa que es pot trobar a la web o a l’oficina de l’AFA. En cap cas, es retornarà la quota del mes en curs.
* Abans que s’acabi el mes, es pot cursar la baixa del nen/a de l’activitat i de menjador complimentant el formulari de baixa esmentat.
* El tiquet esporàdic d’una hora s’ha de contractar abans de les 10 del matí informant-ho a l’oficina de l’AFA o mitjançant un correu electrònic. Es farà sempre una activitat adequada a l’edat de l’alumne i normalment serà a l’espai biblioteca. Es podrà realitzar durant el migdia, en el cas de l’acollida matinal es podrà pagar posteriorment si sorgeix la necessitat. (valorar si es possible o no, adaptar la manera i protocol a seguir en cas de necessitat).
* El mes de Juny no s’acceptaran altes i baixes en les activitats.

**Preus:**

* Els preus indicats són mensuals i pels socis de l’AFA. La tarifa reduïda s’aplica en el cas de fer tres o més activitats amb l’AFA dins la mateixa franja horària excloent piscina, pàdel, robòtica i english.
* Els preus seran fixes durant tot el curs, sempre i quan no hi hagin modificacions significatives en el nombre de nens i nenes inscrits en l’activitat.
* Les inscripcions de piscina i pàdel són trimestrals i els pagaments són mensuals. Es demana un compromís de continuïtat per part de les famílies, mínim del trimestre sencer.
* El rebut del mes de maig inclou la part proporcional de les activitats de juny.
* En el cas que s’adoptin mesures excepcionals degut a la Covid-19 i s’ajustin els preus, es comunicarà prèviament a les famílies per valorar si voleu seguir amb l’activitat.

**Pagament extraescolars i Assegurança escolar:**

* El pagament de la quota de les activitats extraescolars i de menjador és mensual i es farà per avançat i mitjançant domiciliació bancària.
* Les domiciliacions es faran efectives entre el 10 i el 15 de cada mes.
* Les famílies que tinguin deutes d’extraescolars del curs anterior, no es podran inscriure fins que s’hagi abonat el deute pendent.
* No s’admetran nens/es que tinguin més de dos mesos pendents de pagament.
* Els rebuts que siguin retornats tindran un increment en la quota a pagar (es repercutiran les despeses que comporta el retorn dels rebuts).
* L’assegurança escolar, és una quota única i per nen, es cobrarà en el primer rebut d’activitats o menjador.

**Normes pel bon funcionament**

* Les famílies us comprometeu a recollir puntualment els fills/es en acabar les activitats.
* Les famílies no podeu quedar-vos a veure les activitats extraescolars ni al menjador. A final de curs es realitzen informes i/o exhibicions en el festival de fi de curs per poder conèixer el treball realitzat (en cas de que sigui possible per normativa).
* Els nens/es s’han de comprometre a mantenir un comportament correcte, adequat i respectuós.
* En el cas de nens/es que distorsionin una activitat de forma reiterada, s’avisarà a la família i si és de forma persistent, l’AFA es reserva el dret de treure’ls de la mateixa.
* Les famílies i tutors, per a qualsevol dubte o problema, us podeu adreçar directament al monitor que porta l’activitat. En cas de conflicte persistent es poden adreçar al coordinador i/o a l’oficina de l’AFA.
* Tots els alumnes i monitors han de complir les normes internes de funcionament del centre escolar i les establertes per l’AFA, en detriment de la pandèmia actual enfront la COVID-19, en cas de no compliment de la normativa i responsabilitat; l’AFA es guarda el dret a prendre les mesures que siguin oportunes.

**Contacte**

Si tens qualsevol dubte referent a les activitats extraescolar pots escriure a amparamoncastelltort@gmail.com o trucar al 938030212.

Durant el curs ens trobaràs de 9 a 10 del matí de dilluns a divendres i les tardes dels dilluns de 17h a 18h a l’oficina de l’AFA.